

Broj : 11/23

Sarajevo, 25. februar. 2023.godina

**SAOPŠTENJE ZA JAVNOST**

Dana 24.02.2023.godine uz prisustvo većeg broja gostiju i delegata Skupštine, članova Upravnog odbora VRKS, Udruženje Vijeća roditelja učenika osnovnih i srednjih škola Kantona Sarajevo, održalo je Svečanu i redovnu Izvještajno-izbornu skupštinu.

Roditelji Kantona Sarajevo iskazali su Zahvalnost onima koji su u proteklom periodu bili podrška kako učenicima tako i roditeljima u trenucima izazovnih vremena iza nas.

Posebna priznanja, Povelje, dodjeljene su posthumno članovima VRKS i onima koji su dali doprinost jačanju ovoga Udruženja.

Pored brojnih zvanica i viših instanci, uposlenika škola i menadžmenata koji su dali neizmjerljiv doprinos u jačanju i radu VRKS, zahvalnice su dobili roditelji, pojedinci koji u svom radu i aktivnostima u okviru Vijeća roditelja usmjerili na dobrobit svakog djeteta Kantona Sarajevo.

Posebnu zahvalnost, pohvale za svoj anganžman dodjeljene su učenicima OŠ „Skender Kulenović“ koji su svojim činom prikupljanja pomoći za nastradale u zemljotresima Turske i Sirije podsjetili nas na razloge našeg okupljanja.

U radnom dijelu Skupštine, delegati su u skladu sa Dnevnim redom, imenovali novo ovašteno lice koje u skladu sa Statutom VRKS je i predsjedavajuća Upravnog odbora do naredne Skupštine. Imenovana je dosadašnja dopredsjednica gospođa Elma Dizdarević.

Takođe u skladu sa odredbama Statuta, delegati su dali podršku novim kooptiranim članovima Upravnog odbora VRKS sa svake od općinskih koordiancija gdje je izbor u rokovima do sjednice Skupštine izvršen.

Delegati su takođe usvojili Izvještaje o radu Statutarnog vijeća u dijelu za izvještani period Skupštine kao i finansijske izvještaje u cjelosti.

Skupština nije usvajala posebene zaključke po pitanju svake od tačaka, ali su većinskom podrškom usvojili Izvještaj o radu Upravnog odbora VRKS. U okviru Izvještaja i predloženi Zaključak istog, koji prenosimo u cjelosti.

„U proteklim godinama Vijeće roditelja Kantona Sarajevo izraslo je u prepoznatljivog, respektabilnog partnera u obrazovanju. Putem Vijeća roditelja Kantona Sarajevo, bilo je moguće sagledati probleme s aspekta djece u svim osnovnim i srednjim školama. Vijeće roditelja Kantona Sarajevo godinama radi u interesu sve djece. Niti jednom nismo se bavili obrazovanjem vođeni ličnim interesima.

U skladu sa dosadašnjim anganžmanom smatramo da u ime 100.000 roditelja djece koja pohađaju škole ovog Kantona, imamo pravo ukazati i istaći ono na čemu godinama radimo, vršeći analize istoga, doprinosimo boljem rješenju, zahtjevajući upravo od onih koji o tome odlučuju da o istom razmišljaju na isti način, razmišljajući prvenstveno o interesu djece.

Iza nas se nalazi jedan veoma težak period pandemije i uslova rada na koje smo se svi morali prilagoditi, nije bilo lahko ali smo uspijeli svojim nadljudskim naporima dati sve od sebe da budemo partner koji će u mnogim situacijama biti podrška kako roditeljima i učenicima tako i sistemu koji se nalazio u različitim izazovima.

Vijeće roditelja Kantona Sarajevo je upućivalo inicijative, učestvovalo u različitim procesima i aktivnostima, pratilo rad vijeća u školama u Kantonu, nastojeći dati svoj doprinos u njihovom radu i pružajući pomoć gdje god je to bilo moguće, upućivalo primjedbe na zakone i pravilnike, organizovalo tematske sjednice, radilo analize, ukazivalo na brojne probleme po pitanju sigurnosti učenika, prijevoza učenika, problema u obrazovanju učenika sa poteškoćama, dalo podršku inkluziji u obrazovanju, ukazivalo na nedostatke Pravilnika o ocjenjivanju, što direktno utiče na mentalno zdravlje učenika i još mnogo drugog u protekle četiri godine.

Napominjemo da u Udruženju svi rade dobrovoljno, na volonterskim principima, odvajajući mnogo svog slobodnog vremena, uzimajući ga od svoje djece, od svojih porodica, za dobrobit sve naše djece.

Iako mi, kao VRKS, ovo radimo dobrovoljno, a neki drugi kao svoj posao, nebitan je aspekt nečijeg djelovanja. Važno je da imamo isti cilj, a to je bolje obrazovanje i bolja budućnost naše djece i društva u cjelini. Do njega trebamo stići zajedno, svako dajući svoj doprinos.

Iz rasprava u okviru tačaka Skupštine jasno je da Upravni odbor VRKS treba poraditi na daljnjem jačanju i zauzimanju stavova koji će konsolidovati redove roditelja u cilju zastupanja interesa djece i ne dozvoliti pojedinačnim utjecajima da obeshrabe entuzijaste u nastojanju obezbjeđenja opstanka ovog respektabilnog Udruženja.“

Pozivamo sve roditelje da se stave na raspolaganje i dobrim idejama i radom pomognu Upravnom odboru i ostalim instancama Vijeća roditelja.

Radno predsjednišvo, Predsjednik i dopredsjednici Skupštine, su zaključili da je do naredne Skupštine za izvještajni period 2023 godine, neophodno upoznati sve delegate sa aktima Udruženja, da je putem općinskih Koordinacija osnovnih i srednjih škola neophodno ponoviti ciljeve Udruženja i u okviru istih djelovati u daljnjem periodu.

Za promociju svih navedenih akata, kao i kontakata onih koji su dijelom struktura Udruženja VRKS na sjednici je zvanično pokrenulo svoju web stranicu [www.vrks.org](http://www.vrks.org)

VRKS zahvaljuje se svim zvanicama, gostima i prijateljima Udruženja koji su nam učinili čast i bili dijelom Skupštine. Posebnu zahvalnost iskazujemo delegatima koji su do kraja iste ostali da daju doprinos u radu.

Hvala svima koji su bili dijelom organizacije Skupštine, a posebnu Zahvalnost dugujemo Ministarstvu odbrane i Oružanim snagama BiH za ustupanje sale i pomoć pri relizaciji Skupštine.

Roditelji, ne zaboravimo : Naše je samo ono što damo i mi smo primjer svojoj djeci !!!

**Rukovodstvo Skupštine VRKS I UO VRKS**